recursal/SuperWikiNEXT-32B huggingface dataset:
**பாம்பே பேக்கரி** (*Bombay Bakery*) பாக்கித்தான் நாட்டின் சிந்து மாகாணத்தில் உள்ள ஐதராபாத்து நகரின் சதர் பகுதியில் அமைந்துள்ளது. இந்திய நகரமான பம்பாய் நினைவாக நிறுவனத்திற்கு இப்பெயரிடப்பட்டது.

வரலாறு
------

பாம்பே பேக்கரி 1911 ஆம் ஆண்டு பலாச் ராய் கங்காராம் ததானி என்பவரால் நிறுவப்பட்டது. சிந்து மாகாணத்தைச் சேர்ந்த தாது நகரத்தில் ஓர் இந்து அமில் இனத்தில் இவர் பிறந்தார்.

1948 ஆம் ஆண்டில் பலாச் ராய் கங்காராம் ததானி இறந்தார். இவரது மகன் கிசிஞ்சந்து ததானி பாம்பே பேக்கரியின் உரிமையாளரானார். வணிகத்தை நன்றாக இவர் விரிவுபடுத்தினார். பேக்கரிக்குத் தேவையான சுவைக்காகப் பல புதிய சமையல் குறிப்புகளை எழுதினார். பாம்பே பேக்கரியில் சாக்லேட் அடிப்படையிலான ரொட்டிகள், பிசுகட்கள் மற்றும் கேக்குகள் தயாரிக்கப்பட்டன. அவற்றில் சுத்தமான பொருட்கள் சேர்க்கப்பட்டன.

1960 ஆம் ஆண்டில் கிசிஞ்சந்து ததானி இறந்த பிறகு, இவரது மகன் குமார் ததானி தனது சித்தப்பாவுடன் குடும்ப வியாபாரத்தின் பொறுப்பை எடுத்துக் கொண்டார். இவர் 2010 ஆம் ஆண்டு சூன் மாதம் ஐதராபாத்தில் காலமானார்.

ஒன்றேகால் நூற்றாண்டாக பாம்பே பேக்கரியில் பாரம்பரிய முறையிலேயே கேக்கு தயாரிக்கப்பட்டது. அதற்காக எந்த இயந்திரமும் பயன்படுத்தப்பட்டதில்லை. பாதாம் அரைக்க மட்டுமே இயந்திரம் பயன்படுத்தப்பட்டது.2014 ஆம் ஆண்டில், ஒரு முன்னாள் பேக்கர் ஒருவரால் பாம்பே பேக்கரியின் இரகசிய செய்முறை பகிரங்கப்படுத்தப்பட்டது.

மேற்கோள்கள்
-----------

1. ↑  "பாகிஸ்தானின் 100 வருட பாம்பே பேக்கரி: இந்து குடும்பத்தின் வெற்றிகர தொழில் ரகசியம் என்ன?". *BBC News தமிழ்*. 2023-05-04. 2023-05-13 அன்று பார்க்கப்பட்டது.
2. ↑  "Karachi Bakery Vs Bombay Bakery". *The Express Tribune*. February 24, 2019.
3. ↑  Khan, Mohammad Hussain (June 27, 2015). "Bombay Bakery: 100 years and going strong". *DAWN.COM*.
4. ↑  "Karachi Bakery In Mumbai Shuts Shop But Bombay Bakery In Pakistan Is Running For Over 100 Years". *IndiaTimes*. March 4, 2021.
5. 1 2 3  "Bombay Bakery: A Timeless Shop in a Bungalow". *Youlin Magazine*.
6. 1 2  Khan, Mohammad Hussain. "In Sindh's Hyderabad, the century-old Bombay Bakery produces Pakistan's most famous cakes". *Scroll.in*.
7. ↑  "Copyright violation: Bombay Bakery's top secret recipe leaked". *The Express Tribune*. August 6, 2014.
**ஆச்சார்யா பார்வதி குமார் (Acharya Parvati Kumar)** அல்லது **பார்வதிகுமார்** (பிறப்பு: 1921 பிப்ரவரி 27 – இறப்பு:2012 நவம்பர் 29) இவர் ஓர் இந்திய பாரம்பரிய நடனக் கலைஞரும், நடன இயக்குனரும் மற்றும் அறிஞரும் ஆவார். இவர் குறிப்பாக பரதநாட்டிய குருவாக நன்கு அறியப்படுகிறார்.

வாழ்க்கை
--------

குரு சந்திரசேகர் பிள்ளையின் கீழ் ஆரம்பத்தில் பரத நாட்டியம் கற்றுக்கொண்டார். குரு மகாலிங்கம் பிள்ளை மற்றும் திருமதி மயலாப்பூர் கௌரி அம்மா ஆகியோரிடமிருந்தும் பல நடனங்களைக் கற்றுக்கொண்டார். இவர் குரு கருணாகர் பனிக்கரிடமிருந்து கதகளியையும், குரு ரதிகாந்த் ஆர்யாவிடமிருந்தும் கதக்கையும் கற்றுக்கொண்டார். 

1942 மற்றும் 1983 க்கு இடையில் இவர் இருபது பாலேக்களை நடனமாடியுள்ளார். அவற்றில்: ஒரு புதிய சகாப்தத்தின் விடியல் (1942), சீதா ஹரன் (1943), சுந்தோப்சுண்டா (1944) போன்றவை. 1951 வாக்கில் (1948), பாரத் கி கஹானி (1949), ரிதம் ஆப் கல்ச்சர் (1950), ராஜபுத்திரத் தொடர்- ராஜா ராணி கி கஹானி (1956), தேக் தேரி பாம்பாய் (1958), டிஸ்கவரி ஆஃப் இந்தியா (1964), கிருஷ்ண லீலா (1965)  போன்றவையும் அடங்கும்

பணிகள்
------

சிறுவர் பாலேக்களுக்கான நடனங்களில் மனிடாச்சி ஃபாஜிட்டி (1947), பில்லி மௌசி கி ஃபாஜெட்டி (1948), ஸ்னோ ஒயிட் மற்றும் ஏழு குள்ளர்கள் (1958), பஞ்சதந்திரம் (1970), அப்னா ஹாத் ஜகந்நாத் (1980), துர்கா ஜாலி கௌரி (1983) போன்றவைகளில் இவரது பணிகள் இருந்தது.

வெளிநாட்டு சுற்றுப்பயணங்கள்
---------------------------

1959 ஆம் ஆண்டில், இந்திய தேசிய அரங்கின் உதவித் தொகையுடன் தியேட்டர் டி நேஷன்களின் அழைப்பின் பேரில் 'தேக் தேரி பமாபி' என்ற பாலேவை வழங்க பாரிஸுக்குச் சென்றார். 1969 ஆம் ஆண்டில் இவர் உருமேனியா மற்றும் அங்கேரிக்கு இந்திய அரசாங்கத்தின் கல்வி அமைச்சகத்தின் உதவித் தொகையுடன் ஒரு கலாச்சார சுற்றுப்பயணம் மேற்கொண்டார்.

தொழில்
------

1968 ஆம் ஆண்டில் பரத நாட்டியத்தில் மாணவர்களுக்கு பயிற்சி அளிக்க 'தஞ்சாவூர் நிருத்யாசாலா' என்ற நிறுவனத்தை நிறுவினார். மராத்தி நிருபனர்களின் ஆராய்ச்சி மற்றும் நடனம்: 1982 ஆம் ஆண்டில் தஞ்சாவூர் மன்னர்களின் நிருபனங்கள் குறித்த இவரது ஆராய்ச்சி 'தஞ்சாவூர் நிருத்யா பிரபந்தா' என்ற வடிவத்தில் சாகித்ய மற்றும் மகாராட்டிராவின் சமஸ்கிருதி மண்டலத்தால் வெளியிடப்பட்டது.

விருதுகள் மற்றும் கௌரவங்கள்
---------------------------

கலாச்சாரத் துறையில் புகழ்பெற்ற சேவைக்கான மகாராடிடிரா மாநில விருது (1969), இச்சல்கரஞ்சிக்கான அறக்கட்டளை விருதுகள் (1979), அகில பாரதிய நாட்டிய பரிசத் (1980), நடன நாடகத்திற்கான சங்கீத நாடக அகாதமி விருது (1981), மராத்தி நாட்டிய பரிசத், மும்பை ( 1982), சரங்க்தேவ் கூட்டாளர் (1990), மகாராட்டிர கௌரவ புரஸ்காரம் (1990) போன்ற விருதுகள் இவருக்கு வழங்கப்பட்டன. 

இவர் புனே,கலா சாயா(1982), மும்பை, லிட்டில் தியேட்டர், பால ரங்கபூமி, (1982), மும்பை,சாகித்ய சங்க மந்திர் (1982), மும்பை, யுவக் பிராத்ரி (1983), அகமதாபாத்,கான கலா பாரதி, (1983), கணேஷ் பிரசாத் சமூக மன்றம், மும்பை (1991), ரங்கசிறீ பாலே குழு, போபால் (1991), கலா பரிச்சயா, மும்பை (1991), கொங்கன் கலா மண்டலம், மகாராட்டிரா (1994) போன்ற நிறுவனங்களால் கௌரவிக்கப்பட்டுள்ளார் 

புது தில்லியின் சங்கீத நாடக அகாதமியின் பொதுக்குழு உறுப்பினராக இருந்தார். (1980-1982). இந்தியாவின் கல்வி அமைச்சகத்தின் மூலம் இளம் கலைஞர்களைத் தேர்ந்தெடுப்பதற்கான குழுவில் உறுப்பினராக நியமிக்கப்பட்டிருந்தார். (1978-1979)

குறிப்புகள்
-----------

1. ↑  "आचार्य पार्वतीकुमारांची कलाकृती अर्धशतकानंतर रंगमंचावर" (in mr-IN). *Loksatta*. 2013-11-20. .
2. ↑
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**சேச யோகியார் ஞான ஏற்றம்** |

**சேச யோகியார் ஞான ஏற்றம்** என்பது சித்தர் பாடல்கள் நூல் தொகுப்பில் 13-வது நூலாக அமைந்துள்ளது.  இதில் 139 அடிகள் உள்ளன. இயற்றியவர் சேஷ யோகியார். 

உழவர் பாடும் பாட்டில் எண்ணிக்கை மட்டுமே வரும்.   

இவரது பாடல்களில் ஞானக் கருத்துக்கள் இடம்பெற்றுள்ளன.  

அதனால் இதற்கு ஞான ஏற்றம் என்று பெயர் சூட்டப்பட்டுள்ளது. 

ஏற்றத்தில் நீர் இறைக்கும்போது களைப்பு தோன்றாமல் இருக்கப் பாடும் பாட்டு ஏற்றப் பாட்டு.   

இதில் எத்தனையாவது சால் இறைக்கிறோம் என்னும் எண்ணிக்கையும் அடியாக வரும்.

எடுத்துக்காட்டு
---------------

கரு மையம்
பிள்ளையாரும் வாரி
பிள்ளையாரும் அங்கே
பெருத்த மூலாதாரம்
சிறுத்த இதழ் நாலாம்
உரைத்த கம்பம் ஆகி
ஓங்கி உச்சி தொட்டுத்
தாங்கியதன் கீழாய்த்
தான் இரண்டதாகித்
தங்கி வாயு ஆனால்
அங்குமே கடந்து
சங்கிலி பிளந்து
சமத்த வாயு ஆனால்
இங்கிது உரைத்தே
இரண்டுடனே வாரி
நம் உடல் உணர்வுகளின் மூலாதாரம் பிள்ளையார். அந்தப் பிள்ளையாராகிய மூலாதாரமே நமக்கு வருவாய். அது நான்கு இதழ்களைக் கொண்ட தாமரை. அதில் உச்சி வரையில் ஓங்கியிருக்கும் ஒரு கம்பம். கீழே காற்று உந்துவதால் மூலாதார ஆற்றல் இரண்டாகப் பிரிந்து செல்லும். பிரிந்து செல்வது சங்கிலி போல் இருக்கும்.   

இனி இரண்டாவது செயல்  

இப்படி இதன் ஞானம் விரிந்து செல்கிறது 

மூலாதாரம் என்பது கருமையம். கரு உண்டாகும் மையமே கருமையம்.

மேற்கோள்
--------

1. ↑   சித்தர் பாடல்கள், சேஷ யோகியார், ஞான ஏற்றம், (ஏற்றப் பாட்டு), நூல் பக்கம் 275
**பட்டைவால் கடற்பறவை** யானது (Band-tailed Gull), (Belcher's Gull), (Larus belcheri) தென் அமெரிக்காவின்பசிபிக் கடல் பகுதியில் அதிகமாக காணப்படிகிறது. இது முன்னர் அட்லான்டிக் கடல் பகுதியில் காணப்படும் ஒத்த தோற்றம் கொண்ட அட்லாண்டிக் கடற்பறவையை சிற்றினமாகக் கொண்டிருந்தது. இப்பறவையின் தலைப்பகுதி வெள்ளை நிறத்திலும், முதுகுப்பகுதி அடர்ந்த கருப்பு நிறத்திலும் காணப்படுகிறது. இதன் அலகு மஞ்சள் கலந்த சிகப்பு நிறத்திலும், கண்களைச் சுற்றி வட்ட கருப்பு வளையம் கொண்டு அலங்கரிக்கப்பட்டு காணப்படுகிறது.

1799 முதல் 1877ம் ஆண்டுகளில் வாழ்ந்த இங்கிலாந்து கதையாசிரியர் சர் எட்வின் (Sir Edward Belcher) என்பவரை நினைவுப்படுத்தும் விதமாக இப்பறவையின் ஆங்கிலப்பெயர் அமைந்துள்ளது.

தொகுப்பு
--------

* பெரு நாட்டு கடற்கரையில் ஒருபறவைபெரு நாட்டு கடற்கரையில் ஒருபறவை

மேற்கோள்கள்
-----------

1. ↑  பன்னாட்டு பறவை வாழ்க்கை (2012). "*Larus belcheri*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 26 November 2013 அன்று பார்க்கப்பட்டது.

* Jaramillo, A. Burker, P. & Beadle, D. (2003). *Birds of Chile.* Christopher Helm. ISBN 0-7136-4688-8
**சேக் மக்தூம் பின் ராசித் அல் மக்தூம்** (Rashid bin Saeed Al Maktoum) (11 ஜூன் 1912 - 7 அக்டோபர் 1990) ஐக்கிய அரபு அமீரகத்தின் துணைத் தலைவரும், இரண்டாம் பிரதமரும், துபாயின் அமீரகத்தின் ஆட்சியாளரும் ஆவார். அவர் 1958 ஆம் ஆண்டு முதல் 1990 ஆம் ஆண்டு இறக்கும்வரை 32 ஆண்டுகள் துபாயை ஆட்சி செய்தார்..

துபாய் கட்டமைப்பு
-----------------

துபாய் நகரில் உள்ள சிறிய துறைமுகங்கள் மற்றும் நவீன துறைமுக நகரம் மற்றும் வர்த்தக மையமாக மாற்றுவதற்கு ஷேக் ராசித் அல் மக்தூம் பொறுப்பு வகித்தார். துபாயின் பொருளாதாரத்தை மேம்படுத்துவதற்காக அவர் பணியாற்றினார், எண்ணெய் உற்பத்தியோடு இல்லாமல் துபாயை வர்த்தக ரீதியாக ஒரு பிராந்திய மையமாக ஊக்குவிப்பதற்காக பல பிரதான உள்கட்டமைப்பு திட்டங்களுக்கு வழிவகுத்தார்.

முக்கிய திட்டங்கள்
------------------

போர்ட் ராசித் (1972 இல் திறக்கப்பட்டது)
அல் சிந்தகா சுரங்கப்பாதை (1975 இல் திறக்கப்பட்டது)
ஜெபல் அலி துறைமுகம் (1979 இல் திறக்கப்பட்டது)
துபாய் உலக வர்த்தக மையம் (கட்டப்பட்டது 1978)
துபாய் க்ரீக் (1970 களின் ஆரம்பம்) [6]
துபாய் டிரைடாக்ஸ் (1983 இல் திறக்கப்பட்டது)

குடும்பம்
---------

ஷேக் ராசித் அல் மக்தூம் ஷேக் ஹம்தான் பின் ஸயீத் அல் நஹ்யானின் மகள் ஷேக்கா லத்தீபா பின்த் ஹம்தான் அல் நஹ்யான் என்பவரை திருமணம் செய்தார். ஷேக் ராசித்திற்க்கு நான்கு மகன்கள் மற்றும் ஐந்து மகள்கள் உள்ளனர்.

1. மக்தூம் பின் ரஷீத் அல் மக்தூம் (1943-2006).
2. ஹம்தான் பின் ரஷீத் அல் மக்தூம் (பிறப்பு 1945).
3. முகமது பின் ராஷித் அல் மக்தூம் (பிறப்பு 1949).
4. அஹ்மத் பின் ரஷீத் அல் மக்தூம் (பிறப்பு 1950).
5. மர்யம் பின்த் ரஷீத் அல் மக்தூம்
6. பாத்திமா பின்த் ரஷீத் அல் மக்தூம்
7. ஹஸ்ஸா பின்த் ரஷீத் அல் மக்தூம்
8. மைத்தா பின்த் ரஷீத் அல் மக்தூம்
9. ஷேக்கா பின்த் ரஷீத் அல் மக்தூம்

மேற்கோள்கள்
-----------

1. ↑   இணையதளத்தில்
2. ↑  Ruling Shaikhs and Her Majesty's Government, 1960-1969. Joyce, Miriam. Routledge. 2003
**ஓம்வதி தேவி** (*Omvati Devi*)(பிறப்பு 1949) என்பவர் இந்திய அரசியல்வாதியும் உத்தரப் பிரதேச மாநிலத்தில் உள்ள பிஜ்னோர் மக்களவைத் தொகுதியிலிருந்து சமாஜ்வாதி கட்சி வேட்பாளராகத் தேர்ந்தெடுக்கப்பட்ட நாடாளுமன்ற உறுப்பினர் ஆவார். இவர் 12வது மக்களவையின் உறுப்பினராக இருந்தார்.

ஆரம்ப கால வாழ்க்கை
------------------

ஓம்வதி 1949ஆம் ஆண்டு பிஜ்னோரில் (உத்திரப் பிரதேசம்) உள்ள தகாவாலி கிராமத்தில் பிறந்தார். இவர் சூன் 1959-ல் ஆர். கே. சிங்கைத் திருமணம் செய்து கொண்டார். இவர்களுக்கு ஒரு மகன் மற்றும் நான்கு மகள்கள் உள்ளனர்.

கல்வி மற்றும் தொழில்
--------------------

ஓம்வதி தனது பள்ளிப் படிப்பை தாம்பூர் ஆர். எஸ். எம். பட்டப்படிப்புக் கல்லூரியில் முடித்தார். 1985ஆம் ஆண்டு உத்தரப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். 1998-ல் ஓம்வதி 12வது மக்களவைக்கு உறுப்பினராகத் தேர்ந்தெடுக்கப்பட்டார்.

* உறுப்பினர், தொழிலாளர் நலக் குழு
* உறுப்பினர், பயனர்கள் குழு, வடக்கு ரயில்வே
* உறுப்பினர், ஆலோசனைக் குழு, இரசாயனங்கள் மற்றும் உரங்கள் அமைச்சகம்

மேற்கோள்கள்
-----------

1. 1 2 3  "Biographical Sketch Member of Parliament 12th Lok Sabha". 26 February 2014 அன்று பார்க்கப்பட்டது."Biographical Sketch Member of Parliament 12th Lok Sabha". Retrieved 26 February 2014.
ஸ்காட்லாண்டின் வணிக ரீதியான கட்டற்ற கோழி வளர்ப்பு
**கட்டற்ற கோழி** வளர்ப்பு என்பது மேச்சல் முறையுடன் கூடிய கோழி வளர்ப்பாகும். இந்த முறையில் கோழிகள் பகல் முழுவதும் தன்னுடைய இரையை நிலங்களில் தேடிப் பெற்றுக் கொள்கின்றன. இரவு நேரங்களில் பண்ணையில் அடைந்து கொள்கின்றன. 

தமிழகத்தில் மேச்சல் முறை அல்லது திரிசல் முறை என்று இந்த வளர்ப்பு முறை அழைக்கப்படுகிறது. பெரும்பாலான நாட்டுக் கோழிகள் தங்களுக்கு தேவையான உணவை தானே தேடிப் பெற்றுக் கொள்ளும் குணம் கொண்டமையால் இவ்வாறான முறைகளில் நாட்டுக் கோழிகள் வளர்க்கப்படுகின்றன. 

புறக்கடை கோழி வளர்ப்பு முறையில் மிகச் சிறிய அளவில் குறைந்த கோழிகளை வளர்க்கும் விதத்தினை அடிப்படையாகக் கொண்டு பெரிய அளவில் இந்த வளர்ப்பு முறை கையாளப்படுகிறது. இந்த முறைக்கு மேச்சல் நிலங்களுடன் கூடிய பண்ணை கொட்டகை அமைக்கப்படுகின்றன.

பயன்கள்
-------

* மேச்சல் முறையில் கோழிகளுக்கு அதிக தீவனங்களை நாம் கொடுக்க தேவையில்லை. அதனால் தீவன செலவு மட்டுப்படும்
* கோழிகள் தங்களுக்கு தேவையானதை தேடி உண்பதால் ஆரோக்கியமான கறி மற்றும் முட்டைகள் கிடைக்கும்.

இவற்றையும் காண்க
----------------

* கட்டற்ற முட்டைகள்
* இயற்கை முட்டை உற்பத்தி

ஆதாரங்கள்
---------
இயற்பியல் மற்றும் வேதியியலில் **ஓரணு** *(Monoatomic gas)* என்பது **ஒன்று** மற்றும் **அணு** ஆகிய இரு சொற்களின் இணைப்புச் சுருக்கமேயாகும். ஒர் அணு என்பது இதன் பொருளாகும் பொதுவாக இச்சொல்லின் பொருள் வாயு அல்லது வளிமங்களுக்குப் பயன்படுத்தப்படுகிறது. இதனடிப்படையில் **ஓரணு வளிமம்** என்பது, அணுக்கள் ஒன்றுடன் ஒன்று இணைந்திருக்காமல் தனித்தனியான அணுக்களாக இருக்கும் வளிமம் ஓரணு வளிமம் எனப்படுகிறது. அனைத்து வேதித் தனிமங்களும் போதுமான உயர் வெப்பநிலைகளில் வாயு அல்லது வளிமமாக இருக்கும் போது ஓரணு நிலையாகவே காணப்படுகின்றன.

மந்த வாயுக்கள்
--------------

திட்ட வெப்ப அழுத்தத்தில் நிலைப்புத்தன்மை கொண்ட ஓரணு மூலக்கூறுகளாய் இருக்கும் வேதித் தனிமங்கள் மந்தவாயுக்கள் மட்டுமேயாகும். ஈலியம், நியான், ஆர்கான், கிரிப்டான், செனான் மற்றும் ரேடான் முதலியன மந்தவாயுக்கள் எனப்படுகின்றன. இவற்றில் அடர்த்தி மிகுந்த கனமான வாயுக்கள் வேதிச் சேர்மங்களாக உருவாகின்றன. ஆனால் அடர்த்தி குறைந்த இலேசான வாயுக்கள் வினைத் திறனற்று மந்தவாயுக்களாக உள்ளன. உதாரணமாக ஈலியம், இரண்டு எலக்ட்ரான்கள் கொண்ட மிகவும் எளியத் தனிமம் மந்தவாயுவாகக் காணப்படுகிறது. அதாவது இதன் வெளிக்கூடுல் இரண்டு எலக்ட்ரான்களால் முழுமையாக நிரப்பப்பட்டு தன்னிறைவு அடைகிறது. இதனால் ஈலியம் வினைத்திறனற்று மந்தவாயுவாக இருக்கிறது. மந்தவாயுக்களை, நைட்ரசன் போன்ற ஒத்த அணுக்கரு ஈரணு வளிமங்களுடன், குழுப்படுத்துகையில் அவை தனிம வாயுக்கள் அல்லது மூலக்கூறு வாயுக்கள் என்றழைக்கப்படுகின்றன. வேதிச் சேர்மங்களில் இருந்து இவற்றை வேறுபடுத்தி அறியவே இவை இவ்வாறு குறிப்பிடப்படுகின்றன.

பிற ஓரணுத் தனிமங்கள்
--------------------

அண்டத்திலுள்ள தனிமங்களின் நிறையில் சுமார் 75% ஓரணு ஐதரசன் அணுக்களால் நிரம்பியுள்ளது.

ஐதரசன், ஆக்சிசன், குளோரின் முதலான சில வளிமங்கள் அண்டத்தில் உருவாகிக் கொண்டே இருக்கின்றன என்பதை வேதியியலாளர்கள் வெகுகாலத்திற்கு முன்பே கண்டறிந்தனர். உதாரணமாக, மின்னாற்பகுப்பு வினை அல்லது அமிலங்களுடன் தனிமங்கள் (ஐதரசன்) புரியும் வினையில் உருவாகும் மூலக்கூற்று ஐதரசன் அணுக்கள் சாதாரண நிலை அணுக்களைவிட வீரியம் மிக்கவையாக உள்ளன. இந்தநிலையில் உள்ள வளிமங்கள் "பிறவிநிலை வளிமங்கள்" என்று பெயரிட்டு அழைக்கின்றனர். இதன்பொருள் புதியதாக பிறப்பெடுத்த வளிமங்கள் என்பதாகும். (இலத்தீன் மொழியில் "in statu nascendi" என்பதன் பொருள் இதுவேயாகும்). பிறவிநிலை தனிமங்களின் தீவிர செயல்பாடு சில வேதிவினைகளை செறிவாக்கப் பயன்படுத்த முடிகிறது. இவ்வகைத் தனிமங்கள் குறிப்பிட்ட சிறிதளவு நேரத்திற்கு பிறவிநிலையிலேயே நீடிக்கின்றன. ஆர்சனிக் போன்ற வினையூக்கிகள் வினையில் இருந்தால் ஓரணு நிலையும் சிறிது நேரத்திற்கு நீடித்து இருக்கிறது.

மேற்கோள்கள்
-----------

1. ↑  
Palmer, D. (13 September 1997). "Hydrogen in the Universe". தேசிய வானூர்தியியல் மற்றும் விண்வெளி நிர்வாகம் (ஐக்கிய அமெரிக்கா). 2008-02-05 அன்று பார்க்கப்பட்டது.
**முன்னா மாஸ்டர்** என்று பிரபலமாக அறியப்படும் **இரம்சான் கான்** (Ramzan Khan) ஒரு இந்திய பாடகரும் சமூக சேவகருமாவார். இவர் பக்தி பாடல்களை பாடி தனது மாடுகளை கவனித்து வருகிறார்.   இவர் ராஜஸ்தானின் ஜெய்ப்பூர் மாவட்டத்தைச் சேர்ந்தவர். கலைக்கு இவர் செய்த பங்களிப்புக்காக 2020 ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மசிறீ விருது இவருக்கு வழங்கப்பட்டது. 

2019 நவம்பரில் பனாரசு இந்து பல்கலைக்கழகத்தின் சமசுகிருத வித்யா தர்ம விக்யான் துறையில் உதவி பேராசிரியராக இவரது மகன் பெரோசு கான் என்பவரை நியமித்ததில் சர்ச்சை எழுந்ததையடுத்து, மாடுகள் மற்றும் கிருட்டிண-பக்தி மீதான தனது அர்ப்பணிப்புக்காக இவர் வெளிச்சத்திற்கு வந்தார். சமசுகிருத மொழியில் சாத்திரி பட்டம் பெற்ற இவர்,  *சிறீ சியாம் சுரபி வந்தனா* என்ற புத்தகத்தை எழுதியுள்ளார்.

குறிப்புகள்
-----------

1. ↑  "Credit goes to 'gau mata' for my Padma Shri: Bhajan singer Munna master". .
2. ↑  "जानें- कौन हैं गोसेवा करने वाले मुन्ना मास्टर जिन्हें मिलेगा पद्मश्री". .
3. ↑  "I owe the coveted award to *gau seva*: Padma Shri awardee Ramzan Khan". .
4. ↑  Bhura, Sneha (30 Nov 2019). "Rights and rituals". *The Week*. 2020-04-14 அன்று பார்க்கப்பட்டது.
**ஓரணு அயனி** (*monoatomic ion*) என்பது ஒரே ஒரு அணுவைக் கொண்டுள்ள அயனி ஆகும். ஒரு அயனியில் ஒன்றுக்கு மேற்பட்ட அணுக்கள், அவை ஒரே தனிமத்தின் அணுக்களாக இருந்தாலும் அவ்வயனி பல்லணு அயனி என்று அழைக்கப்படும். உதாரணமாக கால்சியம் கார்பனேட்டு (CaCO3) என்ற சேர்மத்தை எடுத்துக் கொண்டால் அதில் கால்சியம் (Ca2+) என்ற ஓரணு அயனியும் கார்பனேட்டு (CO32-) என்ற பல்லணு அயனியும் இடம்பெற்றுள்ளன.

**முதல் வகை** இரும அயனிச் சேர்மங்கள் ஒரே ஒரு வகையான அயனியை உருவாக்கும் உலோகத்தைக் (நேர்மின் துகள்) கொண்டிருக்கும். **இரண்டாவது வகை** அயனிச் சேர்மங்கள் ஒரே ஒரு உலோகத்தைக் கொண்டிருந்தாலும் ஒன்றிற்கு மேற்பட்ட அயனி வகைகளாக உருவாகும். அதாவது வேறுபட்ட மின்சுமை கொண்ட அயனிகள்.

| பொது வகை I நேர்மின் அயனி |
| --- |
| ஐதரசன் | H+ |
| லித்தியம் | Li+ |
| சோடியம் | Na+ |
| பொட்டாசியம் | K+ |
| ருபீடியம் | Rb+ |
| சீசியம் | Cs+ |
| மக்னீசியம் | Mg2+ |
| கால்சியம் | Ca2+ |
| இசுட்ரோன்சியம் | Sr2+ |
| பேரியம் | Ba2+ |
| அலுமினியம் | Al3+ |
| வெள்ளி | Ag+ |
| துத்தநாகம் | Zn2+ |
|

| பொது வகை II நேர்மின் அயனி |
| --- |
|
| இரும்பு(II) | Fe2+ | பெரசு |
| இரும்பு(III) | Fe3+ | பெரிக்கு |
| தாமிரம்(II) | Cu2+ | குப்ரிக்கு |
| தாமிரம்(I) | Cu+ | குப்ரசு |

| பொது எதிர்மின் அயனி |
| --- |
| ஐதரைடு | H− |
| புளோரைடு | F− |
| குளோரைடு | Cl− |
| புரோமைடு | Br− |
| அயோடைடு | I− |
| ஆக்சைடு | O2− |
| சல்பைடு | S2− |
| நைட்ரைடு | N3− |
| பொசுபைடு | P3− |
|

இவற்றையும் காண்க
----------------

* ஓரணு
* பல்லணு அயன்

மேற்கோள்கள்
-----------

1. ↑  William Masterton; Cecile Hurley (24 January 2008). *Chemistry: Principles and Reactions*. Cengage Learning. பக். 176. பன்னாட்டுத் தரப்புத்தக எண்:0-495-12671-3. .
**நெடுந்தூரப் புகைப்படக் கலை** (*Long distance photography*) ஏன்பது ஒரு வகையான எண்ணிம புகைப்படம் எடுத்தல் கலையாகும். வளிமண்டலத்தின் மூலம் நெடுந் தூரத்தில் காணக்கூடிய பொருளை புகைப்படம் எடுத்தல் இக்கலையில் உள்ளடங்கியுள்ளது. கொடுக்கப்பட்ட ஒரு பொருள் வானப் பின்னணியில் தெளிவான வானத்தின் கீழ் எவ்வளவு தொலைவில் காணமுடியும் என்ற நெடுந்தொலைவை இப்புகைப்படம் தீர்மானிக்கிறது.. கோட்பாட்டளவில் சுமார் 330 கிமீ தூரம் என்ற அதிகபட்ச வரம்பு ராலே சிதறல் நிலைகளால் வரையறுக்கப்படுகிறது.. நடைமுறையில் இந்த அதிகபட்ச வரம்பு பல காரணிகளைப் பொறுத்து அமைகிறது. : 

* பார்வைக் கோடு வடிவியல்
* ஒளிவிலகல்
* வளிமண்டலத்தில் ஒளிச் சிதறலும் ஒளி ஈர்ப்பும்
* மனித கண்ணின் உணர்திறன்

வகைகள்
------

நீண்ட தூர அவதானிப்புதரையுடன் உறுதியாக தொடர்பு கொண்டுள்ள அல்லது நிலத்தின் மேலுள்ள இரண்டு பொருட்களுக்கு இடையேயான தொலைவுக் காட்சியைக் கைப்பற்றுவது நெடுந்தொலைவு அவதானிப்பு என அழைக்கப்படுகிறது.
வான்வழி அவதானிப்புபுகைப்படக் கருவியின் இடத்தைப் பொருட்படுத்தாமல் வளிமண்டலத்தில் மிகவும் தீவிரமான தூரத்திலிருந்து பொருட்களை கைப்பற்றுவது வான்வழி அவதானிப்பு என அழைக்கப்படுகிறது.

படமெடுக்கப்பட்ட அதிகபட்ச தொலைவு
-------------------------------

துலூசு நகரத்திலிருந்து 445 - 454 கிமீ தொலைவில் தாபைன் ஆல்ப்சு
2017 ஆம் ஆண்டு சூரிய உதயத்திற்கு முன் பிரான்சு நாட்டிலுள்ள துலூசு நகரத்தில் கைப்பற்றப்பட்ட பிளாங்கு மலை - இதுவரை கைப்பற்றப்பட்ட புகைப்படங்களில் மிக அதிக தூரம் - 538 கிமீ

பிளாங்கு மலை செருமனியில் உள்ள கொலோனுக்கு மேலே தரை மட்டத்திலிருந்து 4000மீ உயரத்தில் பார்த்தது. 1948 ஆம் ஆண்டில் அறிக்கையிடப்பட்ட அவதானிப்பு - சுமார் 530 கிமீ

2016 ஆம் ஆண்டு துலூசு நகரத்தில் கைப்பற்றப்பட்ட 4102 மீட்டர் உயரம் கொண்ட பாரே டி எக்ரின்சு மலை புகைப்படம்

மேற்கோள்கள்
-----------

1. ↑   | Vollmer M. 2020, Below the horizon - the physics of extreme visual ranges (in:) Applied Optics, vol. 59, No. 21
2. ↑ . C. F. Bohren and E. E. Clothiaux, Fundamentals of Atmospheric Radiation (Wiley, 2006
3. ↑   | Vollmer M. 2020, Below the horizon - the physics of extreme visual ranges (in:) Applied Optics, vol. 59, No. 21
4. ↑
5. ↑   | Vollmer M. 2020, Below the horizon - the physics of extreme visual ranges (in:) Applied Optics, vol. 59, No. 21
6. ↑
**ஹார்வி சூறாவளி** என்பது ஐக்கிய அமெரிக்காவின் டெக்சாசு மாநிலத்தை 2017ஆம் ஆண்டு பாதித்த சூறாவளியைக் குறிக்கும். இந்த வெப்ப மண்டலச் சூறாவளியின் காரணமாக தென்கிழக்கு டெக்சாசில் கடுமையான வெள்ளம் ஏற்பட்டது. ஐக்கிய அமெரிக்காவில் 2005 ஆம் ஆண்டுக்குப் பிறகு சூறாவளி ஒன்றினால் நிலச்சரிவு ஏற்பட்டது. 2008 ஆம் ஆண்டிற்குப் பிறகு டெக்சாசு மாநிலத்தை சூறாவளி தாக்கியது. 1961 ஆம் ஆண்டு சுறாவளி ஒன்றினால் தாக்கப்பட்டதற்குப் பிறகு, டெக்சாசு மாநிலம் கடுமையான சுறாவளியின் தாக்குதலுக்கு உள்ளாகியது.

இந்தியர்களுக்கு ஏற்பட்ட பாதிப்புகள்
-----------------------------------

ஹூஸ்டன் பல்கலைக்கழகத்தில் படிக்கும் 200 இந்திய மாணவர்கள் மீட்கப்பட்டு பாதுகாப்பான இடத்தில் குடியேற்றப்பட்டனர். பிரையன் ஏரியில் நீச்சல் செய்த இந்திய மாணவர்கள் இருவர் மீட்கப்பட்டு, மருத்துவமனையில் சேர்க்கப்பட்டனர்.

மேற்கோள்கள்
-----------

1. ↑  Jason Samenow, Angela Fritz, and Matthew Cappucci (ஆகத்து 26, 2017). "Harvey unloading incredible rains over Southeast Texas; Flash flood emergency in Houston". *தி வாசிங்டன் போஸ்ட்*.. பார்த்த நாள்: ஆகத்து 27, 2017.
2. ↑  "Two Indian students rescued from Hurricane Harvey havoc remain critical". *தி இந்து*. ஆகத்து 29, 2017.. பார்த்த நாள்: ஆகத்து 29, 2017.

வெளியிணைப்புகள்
---------------

* வெள்ளப்பெருக்கின் பாதிப்புகளை காட்டும் ஒளிப்படங்கள்
எறியப்பட்ட ஒரு கணினித் திரை
**மின்னணுக் குப்பை** எனப்படுவது பயன்படுத்தப்படாமல் எறியப்படும் மின்சார மற்றும் மின்னணுக் கருவிகள் மற்றும் அவற்றின் உதிரிப்பாகங்களைக் குறிக்கும். இத்தகைய கருவிகள் பொதுவாக பழையதாகி கோளாறாகி விடுவதன் காரணமாகவோ அல்லது அவற்றை விட திறன்மிக்க கருவிகளைப் பயனர்கள் வாங்குவதாலோ இவை எறியப்படுகின்றன.

இவ்வாறு எறியப்படும் கருவிகள் பல நச்சுத்தன்மை கொண்ட பாகங்களைக் கொண்டுள்ளன. இவை சுற்றுச்சூழக்கு ஊறு விளைவிக்கின்றன. பாதரசம், காரீயம், போன்ற உலோகங்களை இவை கொண்டுள்ளன.

இவ்வாறு எறியப்படும் கருவிகள்:

* துவையல் எந்திரம் போன்ற பெரிய கருவிகள்
* மின்னலை அடுப்பு போன்றவை.
* மின்னணு இசைக்கருவிகள்,தொலைக்காட்சி போன்ற பொழுதுபோக்குக்கருவிகள்
* கணினி மற்றும் அவற்றின் உதிரிப்பாகங்கள்

இந்தியாவில் மின்னணுக் கழிவுகள்
------------------------------

ஐ.நா.சபை அறிக்கையின்படி மின்னணுக் கழிவுகள் பிரச்னையில் ஆசியாவில் இந்தியா இரண்டாம் இடத்தில் உள்ளது. இந்திய சுற்றுச்சூழல் மற்றும் வனத்துறை அமைச்சகத்தின் புள்ளி விவரப்படி இந்தியாவில் மின்னணுக் கழிவுகளை உருவாக்குவதில் மும்பை முதலிடத்திலும், இரண்டாம் இடத்தில் தமிழகமும் உள்ளன. மின்னணுக் கழிவுகளில் 5 சதவீதம் மட்டுமே முறையாக மறுசுழற்சி செய்யப்படுகிறது .

### தமிழகத்தில் மின்னணுக் கழிவுகள்

2011ஆம் ஆண்டு கணக்கின்படி தமிழகத்தில் மட்டும் 28,789 டன் மின்னணுக் கழிவுகள் சேர்ந்துள்ளது. இதில் கணினிக் கழிவுகள் மட்டும் 60 சதவீதம் என்றும் தெரியவந்துள்ளது.

நோய்கள்
-------

மின்னணுக் கழிவுகளில் தங்கம், வெள்ளி, செம்பு, அலுமினியம் உள்ளிட்ட உலோகப்பொருள்கள் கிடைப்பதால் காயலான் கடைக்காரர்கள் அவற்றின் மீது ஆர்வம் காட்டுகின்றனர். மின்னணுக் கழிவுகளை எரிப்பதால் வெளியாகும் டையாக்சின் நச்சுவாயு சுவாச நோய்களை ஏற்படுத்தும் என மருத்துவர்கள் எச்சரித்துள்ளனர். மேலும் காரீயம், குரோமியம், காட்மியம் உள்ளிட்ட வேதிப்பொருள்கள் வெளியாகின்றன. இவற்றால் உடல் உறுப்புகள் பாதிக்கப்படும் என்றும் மருத்துவர்கள் தெரிவிக்கின்றனர்.

மேற்கோள்கள்
-----------

1. 1 2 3  என்.எஸ். சுகுமார் (18 பெப்ரவரி 2014). "மின்னணுக் கழிவுகள்: ஓர் எச்சரிக்கை". தினமணி. 18 பெப்ரவரி 2014 அன்று பார்க்கப்பட்டது.

வெளி இணைப்புகள்
---------------

* மின்னணுக் குப்பைகள் பற்றிய சீன வானொலிக் கட்டுரை பரணிடப்பட்டது 2007-08-23 at the வந்தவழி இயந்திரம்
**நெல் ஹார்ப்பர் லீ** (*Nelle Harper Lee*, ஏப்ரல் 28, 1926 - பெப்ரவரி 19, 2016) அமெரிக்கப் புதின எழுத்தாளர்.. 1960இல் புலிட்சர் பரிசு பெற்ற இவரது குறுங்கதை *டு கில் எ மாக்கிங் பேர்ட்* மூலம் பரவலாக அறியப்பட்டவர். சிறு வயதில் தனது சொந்த ஊரான மோன்ரோவில், அலபாமாவில் நேரில் கண்டறிந்த இனப்பிரச்சினைகளை அடிப்படையாக கொண்டு எழுதப்பட்ட இது ஒன்றே இவர் பதிப்பித்த ஆக்கமாகும். இருந்தபோதும் இதனால் இவருக்கு 2007ஆம் ஆண்டின் *குடியரசுத் தலைவரின் விடுதலைப் பதக்கம்* (Presidential Medal of Freedom) கிடைத்தது. மேலும் லீ பல கௌரவ பட்டங்கள் பெற்றிருந்தாலும் எப்போதுமே மேடைப்பேச்சு கொடுத்ததில்லை.

லீயின் பிற முதன்மையான பங்களிப்பு தனது அண்மித்த தோழர் ட்ரூமேன் கபோட்டின் *இன் கோல்ட் பிளட்* நூலிற்கான ஆய்வில் துணை புரிந்ததாகும்.

மேற்கோள்கள்
-----------

1. ↑  President Bush Honors Medal of Freedom Recipients *The White House* Press Release from November 5, 2007

வெளியிணைப்புகள்
---------------

விக்கிமீடியா பொதுவகத்தில்,  
 ***ஹார்ப்பர் லீ***   
என்பதின் ஊடகங்கள் உள்ளன. 



|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***ஹார்ப்பர் லீ*** |

* Harper Lee at the Internet Book List
* ஹார்ப்பர் லீ இன் அல்லது அவரைப் பற்றிய ஆக்கங்கள் நூலகங்களில் (WorldCat catalog)
**தெற்கு பொய்கைநல்லூர் சொர்ணபுரீசுவரர் கோயில்** நாகப்பட்டினம் மாவட்டத்தில் உள்ள சிவன் கோயிலாகும்.

அமைவிடம்
--------

நாகப்பட்டினத்திலிருந்து வேளாங்கண்ணி செல்லும் சாலையில் 7 கிமீ தொலைவில் உள்ள பரவை என்னுமிடத்திற்கு அருகில் உள்ள தெற்கு பொய்கைநல்லூர் என்னுமிடத்தில் அமைந்துள்ளது.

இறைவன், இறைவி
-------------

இக்கோயிலின் மூலவராக சொர்ணபுரீசுவரர் உள்ளார். இறைவி பெரியநாயகி ஆவார்.

அமைப்பு
-------

வள்ளி தெய்வானையுடன் முருகன், விநாயகர் மற்றும் காவல் தெய்வம் செல்லியம்மன் ஆகியோர் இக்கோயிலில் உள்ளனர். இலுப்ப மரக் காடாக இருந்த இடத்தில் கோயில் கட்டுவதற்காக முயற்சிகள் மேற்கொள்ளப்பட்டபோது வள்ளி தெய்வானையுடன் கூடிய முருகன் சிலைகள் கிடைத்தன. அருகில் ஒரு அம்மன் சிலையும் கிடைத்துள்ளது. அவற்றை வைத்து கோயில் கட்டியுள்ளனர்.

அமைப்பு
-------

காட்டுப்பகுதியில் இக்கோயில் உள்ளதால் அம்மனுக்குக் காவலாக நாகம் இருப்பதாக நம்புகின்றனர். அம்மன் கோயில் கதவுக்கு முன் புறத்தில் நாகம் படுத்திருப்பதாகவும், கோயிலின் பூசாரி கோயில் கதவைத் திறக்கும்போது, மணியொலியைக் கேட்டு நாகம் மறைந்துவிடுவதாகவும் கூறுகின்றனர்.

திருவிழாக்கள்
-------------

வைகாசி விசாகத்தின்போது தீ மிதி விழாவும், சிவராத்திரியின்போது சுவாமி புறப்பாடும் இக்கோயிலில் நடைபெறுகின்றன.

மேற்கோள்கள்
-----------

1. 1 2  "அருள்மிகு சொர்ணபுரீஸ்வரர் திருக்கோயில், தினகரன்". 2015-06-09 அன்று மூலம் பரணிடப்பட்டது. 2017-01-15 அன்று பார்க்கப்பட்டது.
2. 1 2 3  அருள்மிகு சொர்ணபுரீஸ்வரர் திருக்கோயில், தினமலர் கோயில்கள்
**நா. சோமகாந்தன்** (ஈழத்துச் சோமு, 14 சனவரி 1934 - 28 ஏப்ரல் 2006) ஈழத்து எழுத்தாளர். நாவல், சிறுகதை, பத்திரிகைளுக்கான இலக்கியத்திறனாய்வு (பத்தி எழுத்துக்கள்) என எழுதி வந்தவர்.

பிறப்பு
-------

யாழ்ப்பாண மாவட்டம், கரணவாய் தெற்கில் கலட்டி என்ற சிற்றூரில் சாதாரண ஒரு அந்தணர் குடும்பத்தில் நாகேந்திர ஐயர், செல்லம்மாள் ஆகியோருக்குப் பிறந்தவர் சோமகாந்தன். தனது ஆரம்பப் படிப்பினை கரணவாய் குருக்கள் பாடசாலையில் ஆரம்பித்தார். அவருக்கு சைவக்குருக்களாகவிருந்து எழுத்தறிவித்தவர்கள் திரு. வைத்தியநாதக் குருக்கள், செவ்வந்திநாதக்குருக்கள் ஆகியோர். தனது இடைநிலைக் கல்வியை கரவெட்டி விக்னேசுவரா கல்லூரியிலும் பின்னர் உயர் கல்வியை தெல்லிப்பழை மகாஜனக் கல்லூரியிலும் கற்றார். விக்னேஸ்வராக் கல்லூரியில் கல்வி கற்கும் காலமே இவரின் எழுத்துப்பணிக்கு வித்திட்ட களமாக அமைந்தது. அங்கு ஆசிரியத் தம்பதிகளாகக் கடமையாற்றிய ஐ.சிற்றம்பலம் ஆசிரியர் (ஐ.சி. மாஸ்ரர்) அவர்களின் ஊக்குவிப்பில் இலக்கியத்தில் நாட்டமும், எழுதுவதற்கான ஆக்கத்திறனையும் பெற்றுக்கொண்டார். பள்ளிப் படிப்பை முடித்த பின்னர் அரச ஊழியராகப் பணியாற்றி, பின்னர் இந்து, கலாசார அமைச்சில் நிருவாக அதிகாரியாகப் பணியாற்றினார்.

இலக்கியப் பணி
-------------

1962இல் சென்னையில் இடம்பெற்ற அனைத்து இந்திய தமிழ் எழுத்தாளர் மகாநாட்டில் இலங்கையின் பிரதிநிதியாகக் கலந்துகொண்டார். 1964இல் அ. ந. கந்தசாமி அவர்களின் ஆய்வின் முயற்சியினால் மகாகவி பாரதியார் யாழ்ப்பாணத்துச் சாமி எனக்குறிப்பிட்டுத் தனது ஞானகுருவாகக் கொண்டிருந்த மோனம் அருளம்பலம் அவர்கள் பிறந்து வாழ்ந்த வியாபாரிமூலையில் விழா எடுத்து நினைவுச் சின்னமும் நிறுவ அரும்பாடுபட்டார். தமிழில் முதலாவது கைநூலை வரதரோடு இணைந்து 1970ல் வெளியிட்டார். ஆறுமுக நாவலர் நூற்றாண்டு மலர் வெளியீட்டுக் குழுவில் செயலாளராக பணியாற்றி அந்த நூல் சிறப்பாக வெளிவரக் காரணமாகச் செயற்பட்டார். 1980இல் நீதியரசர் தம்பையா அவர்களின் தலைமையில் பாரதி நூற்றாண்டு விழாக்குழுவின் தேசிய செயலாளராகப் பணியாற்றினார்.

பேராசிரியர் க. கைலாசபதி அவர்களைப் பதிப்பாசிரியராகக் கொண்டு நாவலர் பற்றிய ஆய்வுக்கட்டுரைகள் அடங்கிய பாரிய நூலை வெளியீடு செய்தார்.

எழுத்தாளர் சோமகாந்தன் தமிழில் மட்டுமல்ல ஆங்கிலத்திலும் எழுதினார். இவருடைய மனைவி திருமதி பத்மா சோமகாந்தன் அவர்கள் பெண்ணிய வாதியாக பெண்கள் விடுதலைக்காகப் போராடி வருபவர் என்பது குறிப்பிடத்தக்கது. 1954ம் ஆண்டு தொடக்கம் அவர் எழுத்துலகில் பிரவேசித்து சிறுகதைகள் பலவற்றை எழுதியுள்ளார்.

பட்டங்கள்
---------

* 1991 இல் இவரது இலக்கியப் பணியைக் கெளரவித்து திருகோணமலை இலக்கிய நண்பர்களினால் ;இலக்கியக் குரிசில்' பட்டம் வழங்கிச் சிறப்பித்தார்கள்.
* 1994ல் இலங்கை கலாச்சார அமைச்சு தமிழ் மொழிக்கும் தமிழ்ச் சமூகத்திற்கும் அவர் வழங்கிய சேவையைப் பாராட்டி 'தமிழ் ஒளி' என்னும் பட்டத்தினை வழங்கிக் கெளரவித்தது.

வெளிவந்த நூல்கள்
----------------

தளத்தில்  
நா. சோமகாந்தன் எழுதிய
 ***நூல்கள்*** உள்ளன.

* நிலவோ நெருப்போ (சிறுகதைத் தொகுதி)
* விடிவெள்ளி பூத்தது (நாவல், வரதர் வெளியீடு)
* ஈழத்து இலக்கிய வரலாறு - பல்துறை நோக்கு (ஆய்வு)
* பொய்கை மலர் (நாவல்)
* நிகழ்வுகளும் நினைவுகளும் - காந்தன் கண்ணோட்டம்
* தத்துவச் சித்திரங்கள் (வானொலி உரைகள்)
* ஆகுதி (சிறுகதைத் தொகுதி)
* ஈழத்தமிழருக்கு ஏன் இந்த வேட்கை?
* Lanka and Ramayanam
* Ancient Temples of Shiva in Sri Lanka

மேற்கோள்கள்
-----------

1. 1 2  வரதர். "நிலவோ நெருப்போ". 19 பெப்ரவரி 2017 அன்று பார்க்கப்பட்டது.

வெளி இணைப்புகள்
---------------

* எழுத்தாளர் சோமகாந்தனின் இழப்புத் தமிழ்கூறும் உலகிற்குப் பேரிழப்பு!, த.சிவபாலு
**நெடுந்தீவு பிரதேச செயலாளர் பிரிவு** இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டின் மேற்கில் அமைந்துள்ள ஒரு தீவை உள்ளடக்கியது. இப் பிரிவு துணை நிர்வாக அலகுகளாக 6 கிராம அலுவலர் பிரிவுகளைக் கொண்டுள்ளது. நெடுந்தீவு என்னும் ஒரு தீவு மட்டுமே இப் பிரதேச செயலாளர் பிரிவினுள் அடங்குகின்றது. இந்தியப் பெருங்கடலில் அமைந்துள்ள இத்தீவு இந்தியாவுக்கும் இலங்கைக்கும் இடையில் அமைந்துள்ளது. இலங்கைக் கரையில் இருந்து கடலுள் கூடிய தொலைவில் அமைந்துள்ள பிரதேச செயலாளர் பிரிவு இதுவேயாகும்.

இதன் பரப்பளவு 45 சதுர கிலோமீட்டர் ஆகும்.

குறிப்புக்கள்
-------------

1. ↑  புள்ளிவிபரத் தொகுப்பு 2007, தொகைமதிப்புப் புள்ளிவிபரத் திணைக்களம், இலங்கை

இவற்றையும் பார்க்கவும்
----------------------

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

வெளியிணைப்புக்கள்
-----------------

* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்

| * பா
* உ
* தொ
யாழ்ப்பாண மாவட்டப் பிரதேச செயலாளர் பிரிவுகள் |
| --- |
| 
* நெடுந்தீவு
* ஊர்காவற்றுறை
* வேலணை
* யாழ்ப்பாணம்
* காரைநகர்
* நல்லூர்
* தென்மராட்சி
* வடமராட்சி கிழக்கு
* வடமராட்சி வடக்கு
* வடமராட்சி தெற்கு-மேற்கு
* கோப்பாய்
* தெல்லிப்பழை
* வலிகாமம் தெற்கு
* வலிகாமம் தென்மேற்கு
* சங்கானை

 |
**தெற்கு லெய்டே** (Southern Leyte) என்பது பிலிப்பீன்சின் விசயாசின், கிழக்கு விசயாசுப் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் மாசின் ஆகும். இம்மாகாணம் 1956 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *ரோஜர் மெர்காடோ* ( Roger Mercado) ஆவார். இதன் மொத்த நிலப்பரப்பளவு 1,798.61 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக தெற்கு லெய்டே மாகாணத்தின் சனத்தொகை 421,750 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 65ஆம் மாகாணமாகவும் சனத்தொகையின் அடிப்படையில் 62ஆம் மாகாணமாகவும் காணப்படுகின்றது. இம்மாகாணத்தில் 500 கிராமங்களும், 18 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன. இமாகாணத்தில் வருடாந்தம் 200,000 சுற்றுலாப் பயணிகள் வந்து செல்கின்றனர். மேலும் இம்மாகாணத்தின் கடற்கரையோரங்களில் பல ஹோட்டல்களும் காணப்படுகின்றன. இஹ்ஹோட்டல்கள் சுற்றுலாத்துறையில் முக்கிய பங்கு வகிக்கின்றன.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. 21 ஜனவரி 2013 அன்று மூலம் பரணிடப்பட்டது. 30 December 2013 அன்று பார்க்கப்பட்டது.
2. ↑  "Population of the provine". Archived from the original on 2011-07-09. 2017-01-05 அன்று பார்க்கப்பட்டது.CS1 maint: unfit url (link)
3. ↑  "Tourism In Southern Leyte". SouthernLeyte.com. 2011-09-25 அன்று மூலம் பரணிடப்பட்டது. 2017-01-05 அன்று பார்க்கப்பட்டது.

வெளி இணைப்புகள்
---------------

அதிகாரபூர்வ இணையத்தளம் பரணிடப்பட்டது 2012-09-01 at the வந்தவழி இயந்திரம்
இரண்டு அல்லது அதற்கு மேற்பட்ட அணுக்கள் ஒன்றிணைந்து வளைய சேர்மங்களை உருவாக்குகின்றது

* வளைய சேர்மங்கள்வளைய சேர்மங்கள்

**மூடிய சங்கிலித் தொடர் அல்லது வளைய சேர்மங்கள்**

மூடிய சங்கிலித் தொடர் அமைப்புள்ள கரிம சேர்மங்களை வளைய சேர்மங்கள் ஏன்கிறோம்.

இவற்றை மேலும்

(1) ஓரின வளைய அல்லது கார்பன் வளைய சேர்மம்

(2) பல் இன வளைய சேர்மங்கள் ஏனவும் வகைப்படுத்துகிறோம்.

**(1) ஓரின வளையச் சேர்மம்** : இங்கு வளைய அமைப்பில் கார்பன் அணுக்கள் மட்டுமே உள்ளன.

இவை மேலும் *(அ) அரோமேட்டிக் சேர்மம் (ஆ) அலிபாட்டிக் வளைய சேர்மம்* எனவும் வகைப்படுத்துகிறோம்.

*அ)அரோமேட்டிக் சேர்மங்கள் (பென்சீன் வழி)*

ஒன்று அல்லது அதிகமாக பென்சீன் வளையங்களை தங்கள் அமைப்பிலே கொண்டிருக்கும் சேர்மங்களை ஆரோமேட்டிக் பென்சீன் வழி சேர்மங்கள் ஏன்கிறோம். அநேகமாக அவை நறுமணமுடையவை. (கிரேக்க மொழியில் "ஆரோமா' என்றால் நறுமணம் என்று பொருள்) 

பென்சீன்
 ஆ)*அலிபாட்டிக் வளைய சேர்மம்*

சைக்ளோ ஹெக்சேன்
கார்பன் அணுக்களை மட்டும் வளைய அமைப்பில் கொண்டிருக்கும் சேர்மங்களை ‘அலிசைக்ளிக்' அல்லது ‘*அலிபாட்டிக் வளைய சேர்மம்*' அல்லது கரிம வளைய சேர்மங்கள் என்கிறோம். இவை வளைய அமைப்பைப் பெற்றிருந்தாலும், *அலிபாட்டிக் வளைய சேர்மங்களையே* ஒத்திருக்கின்றன. 

**(2) பல் இன வளைய சேர்மங்கள்**

பல் இனவளைய சேர்மம்பிரிடின்
வளைய சேர்மங்களில், கார்பன் அணுக்களோடு, வேறுவகை அணுக்களாகிய நைட்ரஜன், ஆக்சிஜன், கந்தகம் - அமைக்கப்பட்டிருந்தால் அவை பல் இன வளைய சேர்மங்கள் என அழைக்கப்படுகின்றன.
**கீதா கபூர்** (*Geeta Kapoor* ; பிறப்பு 5 சூலை 1973) ஓர் இந்திய நடன இயக்குனரும், தொலைக்காட்சி ஆளுமையும் ஆவார். இவர் பாலிவுட் படங்களில் பணியாற்றியதற்காகவும், ; டான்ஸ் இந்தியா டான்ஸ், சூப்பர் டான்சர், *இந்தியா கே மஸ்த் கலந்தர்* , *இந்தியாஸ் பெஸ்ட் டான்சர்* போன்ற உண்மைநிலை நடன நிகழ்ச்சிகளில் நடுவர்களில் ஒருவராகவும் அறியப்படுகிறார்.

தொழில்
------

கீதா கபூர் தனது 15 வயதில் பிரபல பாலிவுட் நடன இயக்குநர் பராக் கான் குழுவில் சேர்ந்து தனது வாழ்க்கையைத் தொடங்கினார். பின்னர் குச் குச் ஹோத்தா ஹை, தில் தோ பாகல் ஹாய், கபி குஷி கபி கம், மொஹபதீன், ஓம் சாந்தி ஓம், பாம்பே ட்ரீம்ஸ் (2004) உள்ளிட்ட பல படங்களில் உதவி நடன இயக்குநராக பணியாற்றினார். ஃபிஸா (2000), அசோகா, சாதியா (2002), *ஹேய் பேபி* (2007), *தோடா பியார் தோடா மேஜிக்* (2008), *அலாதின்* (2009), *டீஸ் மார் கானின் ஷீலா கி*, *ஜவானி* (2010), தேரே நால் லவ் ஹோ கயா (2011), *ஷிரின் பர்ஹத் கி தோ நிகல் படி* (2012) உட்பட பல பாலிவுட் படங்களில் இவர் நடன இயக்குநராக இருந்துள்ளார். கீதா கபூர் விருது விழாக்கள் மற்றும் *டெம்ப்டேஷன் ரீலோடட்* போன்ற இசை நிகழ்ச்சிகளுக்கும் நடனமாடியுள்ளார். மேலும் பெப்சி இந்தியன் பிரீமியர் லீக் 2013இன் தொடக்க விழாவிற்கும் நடனம் அமைத்துள்ளார்.

கபூர், ஜீ தொலைக்காட்சி ஒளிபரப்பப்பட்ட டான்ஸ் இந்தியா டான்ஸ் (பருவம்1) என்ற உண்மைநிலை நிகழ்ச்சியின் மூலம் தொலைக்காட்சியில் அறிமுகமானார். இதில் மிதுன் சக்கரவர்த்தி, ரெமோ டிசோசா, டெர்ரென்ஸ் லூயிஸ் ஆகியோரும் இணை நடுவர்களாக இருந்தனர். *கீதா கி கேங்* என்று அழைக்கப்படும் ஒரு குழுவிற்கு இவர் பயிற்சி அளித்தார்.

சான்றுகள்
---------

1. ↑  PLANET BOLLYWOOD Glittering excess rules in Broadway's new 'Bombay Dreams'
[*தொடர்பிழந்த இணைப்பு*] New York Daily News, 25 April 2004.
2. ↑  "Dance India Dance, Watch Geeta Kapur Being Honored in April 18 Episode". 29 March 2018 அன்று மூலம் பரணிடப்பட்டது. 5 June 2010 அன்று பார்க்கப்பட்டது.
3. ↑  "Dance India Dance Season 1". *zee5*. 28 January 2020 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் கீதா கபூர்
* Filmography
**சுவாமி ஓம்காரநந்தர்** (*Swami Omkarananda*; இறப்பு: மே 10, 2021, அகவை 64) தேனி வேதபுரீ சித்பவானந்த ஆஸ்ரமத்தின் பீடாதிபதியும், சுவாமி தயானந்தர் நிறுவிய தர்ம ரட்சணா சமிதி இயக்க மாநிலத் தலைவரும், புதுக்கோட்டை புவனேஸ்வரி பீடாதிபதியுமான ஓங்காரநந்த சுவாமிகள் கொரானாத் தொற்று காரணமாக மாரடைப்பு ஏற்பட்டு மதுரையில் மகாசமாதி அடைந்தார்.இந்துதர்மத்தை உபதேசித்து அதற்கு சிறு பாதிப்பு ஏற்படும் என்றாலும் ஒரு கணமும் பொறுக்காது எதிர்க்குரல் எழுப்பியவர் ஓங்காராநந்தா சுவாமிகள்.

இளமை, துறவு மற்றும் மறைவு
-------------------------

கோயம்புத்தூர் மாவட்டம், பேரூர் நகரத்தில் மனோகரன் எனும் இயற்பெயருடன் வைத்தியநாத கணபதி, அலமேலு அம்மாள் ஆகியோருக்குப் பிறந்த ஓம்காரநந்தர், பள்ளிப்படிப்பை முடித்த பின்னர், சுவாமி சித்பவானந்தர் திருப்பராய்த்துறையில் நிறுவிய இராமகிருஷ்ண தபோவனத்தில் பகவத் கீதை, திருவாசகம் மற்றும் திருக்குறள் கற்றுத் தேர்ந்தார். பின்னர் சித்பவானந்தரால் துறவறத்திற்கான மந்திர தீட்சை பெற்றார். பின்னர் சுவாமி தயானந்தரின் சீடரான சுவாமி பரமார்த்தானந்தரிடம் சீடராகி உபநிடதம், பிரம்ம சூத்திரம் போன்ற உயர் வேதாந்தக் கல்வியைக் கற்றார். இவருடன் கல்வி கற்ற சீடர்களில் ஒருவர் சுவாமி குருபரானந்தர் ஆவார்.

பின்னர் 27 ஆண்டுகளுக்கு முன் தேனி மாவட்டம், அரண்மனைபுதூர் ஊராட்சி பகுதியில் வேதபுரி சித்பவானந்த ஆஸ்ரமத்தை நிறுவினார். இவரை மக்கள் ஓங்காரநந்த சுவாமிகள் என அழைத்தனர். சனாதன தர்மத்திற்காக மிகப்பெரும் பங்காற்றியவர். *திருக்குறளும் கீதை*யும் என்ற தலைப்பில் அவர் ஆற்றிய சொற்பொழிவுகள் புகழ் பெற்றவை. சுவாமி தயானந்தர் கட்டுப்பாட்டில் இயங்கிய *தர்ம ரஷண சமிதி*யின் மாநிலத் தலைவராகப் பொறுப்பேற்று, எண்ணற்ற பணிகள், குறிப்பாக ஏராளமானோரை தாய் மதத்திற்கு திரும்ப வைத்த பெரும்பங்கு இவருக்கு உண்டு.

ஓங்காரநந்த சுவாமிகளுக்கு ஆயிரத்திற்கு மேற்பட்ட சீடர்கள் தமிழகத்திலும், வெளிநாடுகளிலும் உள்ளனர். இந்து சமயத்தின் பாரம்பரியத்திற்கும், ஆன்மிக சிந்தனைகளுக்கும் புத்துயிர் அளிக்கும் பணியை மேற்கொண்ட இவர், பகவத் கீதை, உபநிடதங்கள், தேவாரம், திருவாசகம், திருமந்திரம், தாயுமாவனர், பாரதியார் பாடல்களின் பொருட்களை பாமர மக்களும் புரிந்து கொள்ளும்படி தனது சொற்பொழிவுகளால் விளக்கினார். திருக்குறளின் சிறப்பை அடிக்கடி குறிப்பிடுவார்.

மாரடைப்பு காரணமாக அவதியுற்றவர் மதுரை தனியார் மருத்துவமனையில் அனுமதிக்கப்பட்டு சிகிச்சை பலனின்றி மே 10, 2021 அன்று மாலை 6:15 மணிக்கு தனது 64-வது அகவையில் காலமானார்.

மேற்கோள்கள்
-----------

1. ↑  Swami Omkarananda Saraswati passes away in Madurai
2. ↑  Swami Omkarananda, Vedic scholar and an authority on Thirukkural, succumbs to COVID-19
3. ↑  ஓங்காரநந்த ஸ்வாமிகள் மகா ஸித்தி அடைந்தார்
4. ↑  தேனி வேதபுரீ ஆஸ்ரம ஓங்காரநந்த ஸ்வாமிகள் மகா ஸித்தி அடைந்தார்
5. ↑  தமிழ் வேதமும் தர்ம பரிபாலனமும் போற்றிய ஓங்காராநந்தா சுவாமிகள் நினைவுகள்!

வெளி இணைப்புகள்
---------------

* Swami Omkarananda, a fierce monk attains the lotus feet of Almighty
* Swami Omkarananda (1956-2021): A Protector, Scholar, And Teacher Of Dharma
* சுவாமி ஓம்காரனாந்தரின் வேதநெறி அறக்கட்டளையின் இணையதளம்
* ஓங்காரநந்த ஸ்வாமிகள் ஸித்தி அடைந்தார் - காணொலி
**உல்ரிச்சைட்டு** *(Ulrichite)* என்பது CaCu(UO2)[PO4]2•4H2O). என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். ஆப்பிள் பச்சை நிறத்தில் ஒற்றைச் சரிவச்சுப் பட்டகங்களாக ஊசி வடிவத்தில் கதிரியக்கப் பண்பு கொண்ட கொத்துகளாக இக்கனிமம் படிகமாகிறது.  புற ஊதா ஒளியின் கீழ் இது அடர்த்தியான மஞ்சள் நிற ஒளிர்வை வெளிப்படுத்துகிறது. 

ஆத்திரேலியாவின் விக்டோரியா மாநிலத்திலுள்ள இலேக் போகா நகரத்தின் கற்சுரங்கத்தில் 1988 ஆம் ஆண்டு முதன் முதலாக உல்ரிச்சைட்டு கண்டுபிடிக்கப்பட்டது. நியூசிலாந்து நாட்டின் 1830-1900 ஆம் ஆண்டு காலத்தைச் சேர்ந்த கனிமவியலாளர் சியார்ச்சு என்றி பிரடெரிக் உல்ரிச் நினைவாக இக்கனிமத்திற்கு உல்ரிச்சைட்டு எனப் பெயர் சூட்டப்பட்டது.  இவர் 19 ஆம் நூற்றாண்டைச் சேர்ந்த அரசு நிலவியலாளர் மற்றும் கனிமவியல் துறை ஆய்வாளராவார். இலேக் போகா நகரத்தின் கற்சுரங்கத்தில் மட்டுமே இக்கனிமம் கிடைப்பதாகவும் இக்கனிமத்தின் மாதிரி ஆத்திரேலியாவின் விக்டோரியா அருங்காட்சியகத்தில் #M38576 என்ற அட்டையாளத்துடன் வைக்கப்பட்டுள்ளதாகவும் அறியப்படுகிறது

கருங்கற் தீப்பாறைகளில் இரண்டாம் நிலையாக தோற்றம் கொள்கின்ற இது பாறைக் குழிகளில் காணப்படுகிறது. டர்க்குவாய்சு, சால்கோசிடரைட்டு, சிரிலோவைட்டு, தார்பெர்னைட்டு, இலிபெத்தினைட்டு, சாம்பிளைட்டு, சேலைட்டு மற்றும் புளோராபடைட்டு போன்ற கனிமங்களுடன் சேர்ந்த நிலையில் பொதுவாக உல்ரிச்சைட்டு காணப்படுகிறது.

மேற்கோள்கள்
-----------

1. 1 2  Mindat
2. 1 2 3 4  Handbook of Mineralogy
**கீதா** **ஜனார்தன் சானே** (Geeta Janardan Sane தேவநாகரி : गीता जनार्दन साने) (1907 – 1991) இந்தியாவின் மகாராஷ்டிராவைச் சேர்ந்த ஒரு பெண்ணிய எழுத்தாளர் ஆவார்.

ஆரம்ப கால வாழ்க்கை
------------------

சானே அமராவதியில் பிறந்தார். இவரது தந்தை ஒரு ஆசிரியராக இருந்தார், பின்னர் அவர் ஒரு வழக்கறிஞராக பயிற்சி பெற்றார். சானேவின் பெற்றோர் இருவரும் முற்போக்குச் சிந்தனை கொண்டவர்கள் ஆவர். அவர்கள் தங்கள் மகள்களின் திருமணங்களை எந்த மத சடங்குகளும் இல்லாமல் நடத்தினர்.

நாக்பூர் பல்கலைக்கழகத்தில் படிக்கும் மாணவர்களில், சானே அறிவியலில் இளங்கலைப் பட்டம் பெற்ற முதல் பெண் ஆவார். இவருக்கு முன்பு, அந்த பல்கலைக்கழகத்தில் பெண்கள், அந்தக் காலங்களில் இந்தியாவின் பிற பல்கலைக்கழகங்களைப் போலவே, கலைப் பிரிவுகளையே பெரும்பாலும் பயின்றனர். பட்டம் பெற்ற பிறகு, இவர் கணிதம் கற்பித்தார்.

முற்போக்கான கருத்துக்கள்
------------------------

தனது கல்லூரி நாட்களில், சானே மார்க்சியத்தால் ஈர்க்கப்பட்டாரை.

ஒரு பெண்ணியவாதியாக, இவர் பெண்வழி திருமண முறையை ஆதரித்தார். 26 வயதில் நரசிம்ம தகம்வர் என்ற வழக்கறிஞரை மணந்த பின்னர் தனது கடைசி பெயரான சானேவை தக்க வைத்துக் கொண்டார், மகாராஷ்டிராவில் திருமணமான பெண்கள் தங்கள் நெற்றியில் ஒரு குக்கா புள்ளியை வைப்பது மற்றும் அவர்களின் புனித திருமண நிலைக்கு அடையாளமாக *ஒரு மங்கல்சூத்ராவை அணிவது* போன்ற சமூக வழக்கத்தை விட்டுவிட வேண்டும் என்று அவர் வாதிட்டார்.

படைப்புரிமை
-----------

பின்வருவது அவரது சில புதினங்கள், அவற்றில் பெரும்பாலானவை பெண்ணிய கருப்பொருள்களைக் கொண்டன.

* *நிகாலதி ஹிரகானி* (निखळती) (1935)
* *வதலேலா வ்ருக்ஷா* (वठलेला) (1936)
* *ஹிராவலிகாலி* (हिरवळीखाली) (1936)
* *அவிஷ்கர்* (आविष्कार) (1939)
* *பெரிவாலா* (फेरीवाला) (1939)
* *துக் அனி தாஹி.நார்* (धुके आणि दहिंवर) (1942)
* *தீபஸ்தம்பா* (दीपस्तम्भ) (1950)

சான்றுகள்
---------

* https://books.google.com/books?id=u297RJP9gvwC&pg=PA446&lpg=PA446&dq=Vidya+Bal+writer&source=bl&ots=dmFw7DXqHP&sig=zvWsRv-lVN3N8Q5sW4VfzLqXIgo&hl=en&ei=I5Y4SsK\_I5PgtgOs\_5H-Bg&sa=X&oi=book\_result&ct=result&resnum=3#PPA446, எம் 1
*
**பண்ணையாரும் பத்மினியும்**, என்பது 2014 இல் வெளியான தமிழ்த் திரைப்படமாகும். இதனை அருண் குமார் இயக்கினார். இது ஏற்கனவே குறும்படமாக வெளிவந்தது. இந்தத் திரைப்படத்தில் நடிகர் விஜய் சேதுபதி கதாநாயனாக நடித்தார். இவருக்கு ஜோடியாக ஐஸ்வர்யா ராஜேஷ் நடித்திருந்தார்.

கதைச் சுருக்கம்
---------------

பண்ணையார் ஜெயப்ரகாசின் நண்பர் ஊருக்குப்போகும்போது அவரிடம் தனது பத்மினி மகிழுந்தை கொடுத்துவிட்டுச் செல்கிறார். பண்ணையாருக்கு மகிழுந்து (கார்) ஓட்ட தெரியாததால் உழவு இயந்திரத்தை ஓட்டும் விஜயசேதுபதி மகிழுந்துக்கு ஓட்டுநராக வருகிறார். பத்மினி மேல் பண்ணையாருக்கும், அவர் மனைவிக்கும், ஓட்டுநர் விஜய் சேதுபதிக்கும் பாசம் கூடிக்கொண்டே போகிறது. திருமணநாளில் மனைவியை மகிழுந்தில் வைத்து அழைத்துச் செல்லவேண்டும் என்ற பண்ணையாரின் ஆசை. ஆனால் அந்நாளில் பண்ணையார் மகிழுந்தை ஓட்டவேண்டும் என்பது மனைவியின் விருப்பம். பண்ணையார் மகிழுந்து ஓட்டக்கற்றுக் கொண்டால் தான் பத்மினி என்ற மகிழுந்தை பிரிய நேரிடும் என விஜய் சேதுபதி அஞ்சுகிறார். பண்ணையார் மகிழுந்து ஓட்டக் கற்றுக்கொண்டாரா, தன் திருமணநாளில் மனைவியை மகிழுந்தில் வைத்து பண்ணையார் அழைத்துச் சென்றாரா, பத்மினியை விட்டு விஜய் சேதுபதி பிரிய நேர்ந்ததா, பத்மினி இவர்களோடு இருந்ததா என்பதை இயக்குநர் சொல்லியுள்ளார்.

நடிகர்கள்
---------

* விஜய் சேதுபதி
* ஜெயப்பிரகாஷ்
* துளசி
* ஐஸ்வர்யா ராஜேஷ்
* நீலிமா ராணி
* பாலசரவணன்

### குணச்சித்திர தோற்றம்

* சினேகா
* அட்டகத்தி தினேஷ்

ஒலிப்பதிவு
----------

இந்தத் திரைப்படத்துக்கு இசை **ஜஸ்டின் பிரபாகரன்** அமைத்திருந்தார். கவிஞர் வாலி இவ் திரைப்படத்துக்கு பாடல் எழுதினார். இந்தத் திரைப்படத்தில் இசையமைப்பாளர் **ஜஸ்டின் பிரபாகரன்** பேசுறேன் பேசுறேன் என்ற பாடல் ஒன்றை பாடி உள்ளார்.

ஒலித்தட பட்டியல்

|  |  |  |  |  |  |
| --- | --- | --- | --- | --- | --- |
| # | பாடல் | வரிகள் | பாடகர் (கள்) | நீளம் |  |
| 1. | "எங்க ஊரு வண்டி"   | ஜஸ்டின் பிரபாகரன் | அகிலேஷ், ஆலன், கவுதம், ஹரிப்ரியா, அஞ்சனா, யாழினி, நெய்வேலி ஸ்ரீராம் | 05:14 |
| 2. | "உனக்காக பிறந்தேனே"   | வாலி | பலராமர், சந்தியா, எஸ் .பி .சரண், அனு ஆனந்த் | 04:52 |
| 3. | "காதல் வந்தாச்சோ"   | ஜஸ்டின் பிரபாகரன் | கார்த்திக், ப்ரஷந்தினி | 05:23 |
| 4. | "பேசுறேன் பேசுறேன்"   | வாலி | ஜஸ்டின் பிரபாகரன், வைரம், பண்டி அம்மா, தாயம்மா | 04:31 |
| 5. | "எனக்காக பொறந்தாயே"   | வாலி | எஸ் .பி .சரண், அனு ஆனந்த் | 03:41 |

குறிப்புகள்
-----------

* பரணிடப்பட்டது 2013-01-18 at the வந்தவழி இயந்திரம்
*
**கீதா சென்** (Gita Sen) ஓர் இந்திய பெண்ணிய அறிஞராவார். இந்திய பொது சுகாதார அறக்கட்டளையின், ஈக்விட்டி & சோஷியல் டிடர்மினெண்ட்ஸ் ஆஃப் ஹெல்த் குறித்த இராமலிங்கசுவாமி மையத்தில் ஒரு புகழ்பெற்ற பேராசிரியராகவும் இயக்குநராக உள்ளார்.  ஆர்வர்டு பல்கலைக்கழகத்தில் துணை பேராசிரியராகவும், பெங்களூரில் உள்ள இந்திய மேலாண்மை கழகத்தில் பேராசிரியராகவும், ஒரு புதிய சகாப்தத்திற்கான பெண்களுடன் மேம்பாட்டு மாற்றுகள் என்ற நிறுவனத்தின் பொது ஒருங்கிணைப்பாளராகவும் பணியாற்றி வருகிறார்.

கல்வி
-----

இவர், தில்லியின் பொருளாதாரப் பள்ளியில் பொருளாதாரத்தில் முதுகலையும், இசுட்டான்போர்ட் பல்கலைக்கழகத்தில் பொருளாதாரத்தில் முனைவர் பட்டமும் பெற்றார். கிழக்கு ஆங்கிலியா பல்கலைக்கழகம், கரோலின்ஸ்கா மையத்தின் திறந்தவெளிப் பல்கலைக்கழகம், சசெக்ஸ் பல்கலைக்கழகம் ஆகியவற்றிலிருந்து கௌரவ டாக்டர் பட்டம் பெற்றுள்ளார்.

தொழில்
------

உலக வங்கியின் வெளிப்புற பாலின ஆலோசனைக் குழுவின் முதல் தலைவராக இருந்த இவர், பாலின சமத்துவம் குறித்த மில்லினியம் திட்டத்தின் பணிக்குழுவில் உறுப்பினராக இருந்தார். 

ஐக்கிய நாடுகள் சபையின் மக்கள்தொகை நிதியத்தின் 2003-2007 இந்திய மக்கள்தொகை மதிப்பீட்டின் முதன்மை ஆலோசகராக உட்பட பல திறன்களில் இவர் ஐக்கிய நாடுகளுடன் இணைந்து பணியாற்றியுள்ளார். உலக சுகாதார அமைப்பின் இனப்பெருக்க சுகாதார மற்றும் ஆராய்ச்சித் துறையின் அறிவியல் மற்றும் தொழில்நுட்ப ஆலோசனைக் குழுவிலும் பணியாற்றுகிறார். 

தற்போது, இவர் ஆர்வர்டு டி.எச். சான் பொது சுகாதாரப் பள்ளியில்  உலகளாவிய சுகாதாரம் மற்றும் மக்கள்தொகையின் துணை பேராசிரியராகவும், பெங்களூரில் உள்ள இந்திய மேலாண்மை நிறுவனத்தில் ஓய்வு பெற்ற பேராசிரியராகவும் உள்ளார்.  2020 ஆம் ஆண்டில் இவருக்கு டான் டேவிட் பரிசு வழங்கப்பட்டது .

தேர்ந்தெடுக்கப்பட்ட படைப்புகள்
------------------------------

### புத்தகங்கள்

* Gender Equity in Health: the Shifting Frontiers of Evidence and Action (Routledge, 2010).
* Women's Empowerment and Demographic Processes – Moving Beyond Cairo (Oxford University Press/IUSSP, 2000).
* Population Policies Reconsidered: Health, Empowerment and Rights (Harvard University Press, 1994).

### ஊடகக் கட்டுரைகள்

* Sen, Gita; Benería, Lourdes (Spring 1982). "Class and Gender Inequalities and Women's Role in Economic Development: Theoretical and Practical Implications". *Feminist Studies* (Feminist Studies) **8** (1): 157–176. doi:10.2307/3177584. .

மேலும் காண்க
------------

* இந்தியாவில் பெண்ணியம்

ஆதாரங்கள்
---------

1. ↑  "Gita Sen » High-Level Task Force for the International Conference on Population and Development (Secretariat)". *icpdtaskforce.org* (ஆங்கிலம்). 2018-10-24 அன்று பார்க்கப்பட்டது.
2. ↑  "Gita Sen". *Gita Sen* (ஆங்கிலம்). 2018-12-15 அன்று மூலம் பரணிடப்பட்டது. 2018-12-14 அன்று பார்க்கப்பட்டது.
3. ↑  "Gita Sen". *Mount Holyoke College* (ஆங்கிலம்). 2015-08-17. 2018-12-22 அன்று மூலம் பரணிடப்பட்டது. 2018-12-14 அன்று பார்க்கப்பட்டது.
4. ↑  Dan David Prize 2020

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF

 |
| தேசிய | 
* ஜெர்மனி
* இத்தாலி
* Israel
* Belgium
* United States

 |
| கல்விசார் | 
* ORCID

 |
| மற்றவை | 
* IdRef

 |
**கோபால்பூர் துறைமுகம் (Gopalpur port)** இந்தியாவின் ஒடிசா மாநிலத்தில் உள்ள கஞ்சம் மாவட்டத்தில் இருக்கும் கோபால்பூரில் அமைந்துள்ள ஓர் ஆழ்கடல் துறைமுகமாகும். துறைமுகம் வங்காள விரிகுடாவின் கடற்கரையில் இது உருவாக்கப்பட்டுள்ளது. கோபால்பூர் துறைமுகம் ஒடிசாவின் கடல் வர்த்தகத்தையும், தொழில் மற்றும் வேலைவாய்ப்பையும் அதிகரிக்கிறது. 

ஒடிசா அரசு 2019 ஆம் ஆண்டு சூன் மாதத்திற்குள் கோபால்பூர் துறைமுகத்திற்கான முதல் கட்ட கட்டுமானப் பணிகளை முடிக்க இலக்கு நிர்ணயித்து செயல்பட்டது.

துறைமுகம்
---------

கோபால்பூர் துறைமுகம் இயற்கையானதாகும். இதன் ஆழம் 18.5 மீட்டர். 100,000 நிலைச் சுமை டன்களுக்கும் அதிகமான சரக்குப் பொருள்களை துறைமுகம் கையாள முடியும். இந்த துறைமுகத்தில் 3 கப்பல் நிறுத்துமிடங்கள் உள்ளன.

போக்குவரத்து
------------

கொல்கத்தா-சென்னை ரயில் பாதை மற்றும் தேசிய நெடுஞ்சாலைகளுடன் கோபால்பூர் துறைமுகம் இணைக்கப்பட்டுள்ளது. 6 கிலோமீட்டர் நீளமுள்ள தேசிய நெடுஞ்சாலை எண் 217 ஆல் இத்துறைமுகம் இணைக்கப்பட்டுள்ளது. மேலும், தேசிய நெடுஞ்சாலை எண் 5 ஆல் அடையாளப்படுத்தப்படும் கொல்கத்தா-சென்னை பாதைக்கும் மாநில நெடுஞ்சாலை எண்கள் 7 மற்றும் 17 ஆகிய சாலைகளுக்கும் அருகில் அமைந்துள்ளது. இதனால் கோபால்பூருடன் நல்ல போக்குவரத்து இணைப்புகள் கிடைக்கின்றன. கோபால்பூர் துறைமுகம் பரதீப் துறைமுகத்திலிருந்து 160 கிமீ தொலைவிலும் விசாகப்பட்டினத்திலிருந்து 260 கி.மீ. தொலைவிலும் அமைந்துள்ளது.

மேற்கோள்கள்
-----------

1. ↑  "Shapoorji Pallonji set to acquire 51% in Gopalpur port". The Economic Times. 22 November 2016. .
2. ↑  "Odisha govt is set to sign fresh concession pact for Gopalpur Ports Ltd". www.business-standard.com. 7 March 2018. .
3. ↑  "Odisha sets June’19 target to complete Gopalpur Port’s first phase". odishatv.in. 3 March 2018. Archived from the original on 3 ஆகஸ்ட் 2018. .
நேபாளத்தின் பாக்மதி மாநிலத்தில் நுவாகோட் மாவட்டத்தின் அமைவிடம்
**நுவாகோட் மாவட்டம்** (Nuwakot District) (நேபாளி: नुवाकोट जिल्लाAbout this soundகேட்க (உதவி·தகவல்), தெற்காசியாவின் நேபாள நாட்டில், மத்திய வளர்ச்சி பிராந்தியத்தில் அமைந்த பாக்மதி மாநிலத்தின் 13 மாவட்டங்களில் ஒன்றாகும். மேலும் இம்மாவட்டம், நேபாளத்தின் எழுபத்தி ஐந்து மாவட்டங்களில் ஒன்றாகும். இதன் நிர்வாகத் தலைமையிடம் **பிதார்** நகரம் ஆகும். 

பாக்மதி மண்டலத்தில் உள்ள மலைப் பாங்கான இம்மாவட்டம் ஆகும். 1,121 சதுர கிலோ மீட்டர் பரப்பளவு கொண்ட இம்மாவட்டத்தின், 2011-ஆம் ஆண்டின் மக்கள் தொகை கணக்கெடுப்பின் படி, இம்மாவட்ட மக்கள் தொகை 2,77,471 ஆகும். இங்கு நேபாள மொழி, தமாங் மொழிகள் பேசப்படுகிறது.

பெயர்க் காரணம்
--------------

சாட் தல்லே தர்பார்
ஏழு அடுக்குகளுடன் கூடிய தொன்மை வாய்ந்த நுவாகோட் கோட்டை இம்மாவட்ட மலையின் உச்சியில் அமைந்துள்ளது. எனவே இம்மாவட்டத்திற்கு நுவாகோட் என்ற பெயர் ஏற்பட காரணமாயிற்று. இங்குள்ள தேவிகாட் கிராமத்தில் தாடி மற்றும் திரிசூலி ஆறுகள் ஒன்று கூடுகிறது.

புவியியல் மற்றும் தட்ப வெப்பம்
------------------------------

இம்மாவட்டம் கடல் மட்டத்திலிருந்து 300 மீட்டர் முதல் 5,000 மீட்டர் உயரம் வரை பரவியுள்ளது. எனவே இம்மாவட்டத்தின் தட்ப வெப்ப நிலை மேல் வெப்ப மண்டலம், மிதவெப்ப வளையம், மிதமான காலநிலை, மான்ட்டேன் #ஆல்ப்ஸ் மலை காலநிலை, துருவப் பகுதி காலநிலை, வெண்பனி படர்ந்த பகுதிகள் என ஐந்து நிலைகளில் காணப்படுகிறது.

பொருளாதாரம்
-----------

சமவெளிப் பகுதிகள் குறைந்த, மலைப் பாங்கான இம்மாவட்டத்தின் பொருளாதாரம் மலைத் தோட்டப் பயிர்கள், கால்நடை வளர்த்தல் மற்றும் சுற்றுலா மூலம் ஈட்டப்படுகிறது.

கிராமிய நகராட்சிகளும், நகரபுற நகராட்சிகளும்
-------------------------------------------

நுவாகோட் மாவட்டத்தில் அறுபத்தி ஒன்று கிராமிய நகராட்சிகளும் மற்றும் ஒரு நகராட்சி மன்றம் உள்ளாட்சிப் பணிகளை மேற்கொள்கிறது.

இதனையும் காண்க
--------------

* நேபாள மாநிலங்கள்
* நேபாளத்தின் மாவட்டங்கள்
* நேபாள நகரங்கள்
* நேபாள கிராமிய நகராட்சிகள்

மேற்கோள்கள்
-----------

1. ↑  
*The Map of Potential Vegetation of Nepal - a forestry/agroecological/biodiversity classification system* (PDF), Forest & Landscape Development and Environment Series 2-2005 and CFC-TIS Document Series No.110. 2005, ISBN 87-7903-210-9, Nov 22, 2013 அன்று பார்க்கப்பட்டது horizontal tab character in `|series=` at position 89 (உதவி)